Na podlagi 111. člena Zakona o rudarstvu Uradni list RS, št. 14/14 – uradno prečiščeno besedilo, 61/17 – GZ, 54/22 in 78/23 – ZUNPEOVE) minister za naravne vire in prostor

**PRAVILNIK**

**o vrsti, pogojih in načinu opravljanja strokovnih izpitov v rudarstvu**

**I. SPLOŠNE DOLOČBE**

1. člen

Ta pravilnik določa vrste strokovnih izpitov v rudarstvu (v nadaljnjem besedilu: izpiti) ter način opravljanja le-teh glede na raven izobrazbe (skladno z dokumentom »Metodološka pojasnila klasifikacijskega sistema izobraževanja in usposabljanja (z oznako MP-KLASIUS-1.0)«, uradni list RS, št. [89/06](http://www.uradni-list.si/1/objava.jsp?sop=2006-01-3879)), smer izobrazbe in delovne izkušnje. Izpiti se opravljajo pri ministrstvu, pristojnem za rudarstvo.

2. člen

Pojmi, uporabljeni v tem pravilniku, imajo enak pomen, kot jih določa Zakon o rudarstvu (Uradni list RS, št. 14/14 – uradno prečiščeno besedilo in 61/17 – GZ) v nadaljnjem besedilu: ZRud-1).

**II. VRSTE IZPITOV**

3. člen

Za tehnično vodenje lahko kandidat opravlja izpit za:

* tehničnega vodjo rudarskih del za izvajanje podzemnih rudarskih del,
* tehničnega vodjo za izvajanje strojnih ali elektro del na rudarskih postrojih pri izvajanju rudarskih del v metanskih rudnikih in rudarskih podzemnih gradbenih delih, ki se izvajajo z rudarskimi metodami dela in v skladu s posebnimi predpisi (pravilnik o protieksplozijski zaščiti),
* tehničnega vodjo za izvajanje površinskih rudarskih del,
* tehničnega vodjo za izvajanje strojnih ali elektro del na rudarskih postrojih na površini.

4. člen

Za odgovornega rudarskega projektanta lahko kandidat opravlja izpit za:

* odgovornega rudarskega projektanta za izdelavo posameznega dela rudarskega projekta:
* rudarski,
* elektro,
* strojni,
* geološki,
* hidrogeološki in
* geomehanski del.

5. člen

Kandidat lahko, če izpolnjuje vse pogoje predpisane s tem pravilnikom, združi opravljanje dveh izpitov (enotni izpit). To pomeni, da kandidat istočasno opravlja enega izmed izpitov iz 3. člena in enega izmed izpitov iz 4. člena tega pravilnika.

Ob prijavi na izpit mora biti jasno razvidno, na kateri izpit iz 3. člena in na kateri izpit iz 4. člena se kandidat prijavlja.

**III. POGOJI ZA OPRAVLJANJE IZPITOV**

6. člen

(izpit za tehničnega vodjo za izvajanje podzemnih rudarskih del)

Izpit za tehničnega vodjo za izvajanje podzemnih rudarskih del lahko opravlja kandidat, če ob prijavi na izpit izpolnjuje pogoje iz tabele 1:

|  |  |  |
| --- | --- | --- |
| RAVEN  izobrazbe | SMER  izobrazbe | število let ustrezne prakse |
| 7 | rudarska, goetehnološka | 2 |
| 6/2 | rudarska, goetehnološka | 3 |
| 6/1 | rudarska, goetehnološka | 4 |

Tabela 1: Pogoji za opravljanje izpita za tehničnega vodjo za izvajanje podzemnih

rudarskih del

7. člen

Vodja za izvajanje strojnih ali elektro del na rudarskih postrojih pri izvajanju rudarskih del v metanskih rudnikih in rudarskih podzemnih gradbenih delih, ki se izvajajo z rudarskimi metodami dela in v skladu s posebnimi predpisi mora imeti opravljen izpit za tehničnega vodjo. Izpit za tehničnega vodjo za izvajanje strojnih ali elektro del na rudarskih postrojih pri izvajanju rudarskih del v metanskih rudnikih in rudarskih podzemnih gradbenih delih, ki se izvajajo z rudarskimi metodami dela in v skladu s posebnimi predpisi lahko opravlja kandidat, če ob prijavi na izpit izpolnjuje pogoje iz tabele 2:

|  |  |  |
| --- | --- | --- |
| RAVEN  izobrazbe | SMER  izobrazbe | število let ustrezne prakse |
| 7 | strojna, elektro | 2 |
| 6/2 | strojna, elektro | 3 |
| 6/1 | strojna, elektro | 4 |

Tabela 2: Pogoji za opravljanje izpita za tehničnega vodjo za izvajanje strojnih ali elektro del

na rudarskih postrojih pri izvajanju rudarskih del v metanskih rudnikih in rudarskih podzemnih gradbenih delih, ki se izvajajo z rudarskimi metodami dela in v skladu s posebnimi predpisi

8. člen

Izpit za tehničnega vodjo za izvajanje površinskih rudarskih del lahko opravlja kandidat, če ob prijavi na izpit izpolnjuje pogoje iz 6. člena in 7. člena, ali kandidat, ki izpolnjuje pogoje iz tabele 3:

|  |  |  |
| --- | --- | --- |
| RAVEN  izobrazbe | SMER  izobrazbe | število let ustrezne prakse |
| 5 | rudarska, goetehnološka | 10 |
| 5 | gradbena, elektro, strojna | 10 |

Tabela 3: Pogoji za opravljanje izpita za tehničnega vodjo za izvajanje površinskih

rudarskih del

9. člen

Izpit za odgovornega rudarskega projektanta za izdelavo posameznega dela rudarskega projekta lahko kandidat opravlja, če ob prijavi na izpit izpolnjuje pogoje iz tabele 4:

|  |  |  |  |
| --- | --- | --- | --- |
| del rudarskega projekta | SMER  izobrazbe | RAVEN  izobrazbe | število let ustrezne prakse |
| rudarski | rudarska | 7 | 3 |
| 6/2 | 5 |
| 6/1 | 10 |
| strojni | strojna | 7 | 3 |
| 6/2 | 5 |
| 6/1 | 10 |
| elektro | elektro | 7 | 3 |
| 6/2 | 5 |
| 6/1 | 10 |
| geološki | montan-geološka,  rudarska | 7 | 3 |
| 6/2 | 5 |
| geomehanski | rudarska,  gradbeno-geomehanska | 7 | 3 |
| 6/2 | 5 |

Tabela 4: Pogoji za opravljanje izpita za odgovornega rudarskega projektanta za izdelavo

posameznega dela rudarskega projekta

10. člen

V primeru, da želi kandidat opravljati enotni izpit (skladno s 5. členom) mora ob prijavi na izpit izpolnjevati naslednje pogoje:

* imeti mora takšno raven in smer izobrazbe, da zadosti zahtevanim pogojem za oba izpita in
* imeti mora takšno število let ustrezne prakse, kot je predpisana v tabeli 4. v 9. členu.

11. člen

V tem pravilniku se kot ustrezna praksa smatra, da je kandidat sodeloval pri izdelavi rudarske tehnične dokumentacije ali pa pri vodenju del po rudarski tehnični dokumentaciji.

**IV. VSEBINA IZPITA**

12. člen

Izpit je sestavljen iz:

* pisnega dela (izdelava pisne naloge za izpit) ter
* ustnega dela, ki je sestavljen iz:
* splošnega dela (predstavitev in zagovor naloge za izpit ter odgovori na vprašanja

članov izpitne komisije o poznavanju ZRud),

* strokovnega dela (odgovori na strokovna vprašanja članov izpitne komisije).

Kandidat pisno nalogo za izpit pripravi v domačem okolju, ustni del izpita pa opravlja pred izpitno komisijo pri ministrstvu pristojnem za rudarstvo (v nadaljevanju ministrstvo).

13. člen

Podrobnejšo vsebino ustnega dela izpita določi ministrstvo v obliki kataloga znanj. Iz tega kataloga znanj črpa izpitna komisija strokovna vprašanja za izpit.

Podrobna vsebina strokovnega dela ustnega izpita je prilagojena vrsti izpita, ki ga kandidat opravlja.

Za izdelavo in obnavljanje kataloga znanj skrbi ministrstvo.

**V. IZPITNA KOMISIJA**

14. člen

Izpiti se opravljajo pred izpitno komisijo, ki jo imenuje ministrstvo.

Izpitno komisijo sestavljajo predsednik, namestnik predsednika, mentor kandidata ter še najmanj 2 člana, vsi so lahko izpraševalci.

Med izpitom je lahko prisoten tudi predstavnik podjetja, ki je kandidata prijavilo k izpitu.

Med izpitom mora biti prisotna tudi oseba, ki je zapisnikar. Zapisnikar je lahko eden izmed članov izpitne komisije.

Opravljanje izpitov ni javno.

15. člen

Člani izpitne komisije morajo imeti 7 raven izobrazbe ustrezne smeri ter najmanj 10 let delovnih izkušenj v svoji stroki.

Predsednik in namestnik izpitne komisije morata imeti opravljenega enega izmed izpitov iz 3. člena in enega izmed izpitov iz 4. člena, med člani izpitne komisije pa mora imeti vsaj en član opravljen izpit s področja, za katerega je bila izpitna komisija imenovana.

16. člen

Strokovna administrativna dela v zvezi z delom izpitne komisije opravlja ministrstvo, ki tudi določi ceno izpita in ceno popravnega izpita (v nadaljevanju prijavnina). Prijavnina zajema stroške, ki nastanejo s postopkom prijave, vodenjem evidence o strokovnih izpitih, z delom mentorja pri pregledu naloge za strokovni izpit idr.

**VI. PRIJAVA K IZPITU**

17. člen

Na izpit se lahko kandidat prijavi sam, lahko pa ga v njegovem imenu prijavi podjetje, kjer je kandidat zaposlen.

Na izpit se kandidat prijavi z ustrezno prijavnico (OBRAZEC 1) pri pristojni službi na ministrstvu (v nadaljevanju pristojna služba). Prijavi za izpit mora biti priloženo dokazilo o strokovni izobrazbi, potrdilo o ustrezni praksi (OBRAZEC 2) in predlog za nalogo za strokovni izpit (v nadaljevanju naloga) – naslov s krajšim opisom predvidene vsebine (OBRAZEC 3). Obrazci so priloženi na koncu pravilnika.

18. člen

Če prijava za izpit ni popolna, mora pristojna služba v roku 15 dni (po vložitvi prijave) kandidata pisno obvestiti, da prijavo ustrezno dopolni.

Kandidat mora prijavo dopolniti v roku 8 dni po prejemu poziva za dopolnitev. Če kandidat v tem roku prijave ni dopolnil, se šteje, da je od prijave odstopil, o čemer mu pristojna služba v roku 15 dni izda ugotovitveno odločbo.

19. člen

Če pristojna služba ugotovi, da kandidat ne izpolnjuje pogojev za opravljanje izpita, o tem obvesti kandidata, tako da mu v roku 15 dni izda ugotovitveno odločbo.

20. člen

Če pristojna služba ugotovi, da kandidat izpolnjuje pogoje za opravljanje izpita, o tem obvesti kandidata, tako da mu v roku 15 dni izda potrdilo o izpolnjevanju pogojev.

Sestavni del potrdila iz prejšnjega odstavka je tudi:

* obvestilo o izbiri mentorja (določi ga predsednik izpitne komisije),
* ocena izbrane teme za nalogo za strokovni izpit. Ocena je lahko sledeča:
* tema naloge za izpit je primerna,
* tema naloge za izpit ni primerna.
* katalog potrebnih znanj za opravljanje izpita na katerega se je kandidat prijavil.

21. člen

Kandidat ima od dneva prejema potrdila iz 20. člena 90 dni časa za oddajo naloge za strokovni izpit (v nadaljevanju naloga) mentorju.

Mentor mora v roku 15 dni po prejemu naloge obvestiti kandidata in pristojno službo, če je naloga ustrezno izdelana.

V primeru, da naloga ni ustrezno izdelana, ima kandidat 30 dni časa, da odpravi pomanjkljivosti. Ko je naloga ustrezno izdelana, mentor o tem obvestiti pristojno službo, ta pa izpitno komisijo.

V posebnih primerih lahko na predlog mentorja predsednik izpitne komisije določi daljši rok iz prvega odstavka tega člena. Kandidata se o spremembi roka pisno obvesti.

22. člen

Če naloga ni oddana v rokih, ki so navedeni v 21. členu, pristojna služba ugotovi, da je kandidat odstopil od opravljanja izpita, o čemer mu izda ugotovitveno odločbo.

23. člen

Če je naloga oddana v rokih, ki so navedeni v 21. členu, pristojna služba o tem obvesti kandidata, tako da mu v roku 7 dni pošlje obvestilo o kraju in času opravljanja izpita.

Izpit mora biti v roku, ki ne bo krajši od 45 dni po prejemu obvestila iz prvega odstavka tega člena.

24. člen

Prijavnino mora kandidat oziroma podjetje, ki je kandidata prijavilo na izpit, poravnati vsaj 7 dni pred datumom opravljanja ustnega dela izpita.

Če izpitna komisija ugotovi, da prijavnina ni bila plačana v roku, kandidat ne more opravljati izpita.

**VII. OPRAVLJANJE IZPITA**

25. člen

Predsednik izpitne komisije pred začetkom opravljanja izpita ugotovi prisotnost članov izpitne komisije. Izpitna komisija je sklepčna, če je navzoč predsednik ali namestnik predsednika, vsaj še dva člana, ter da ima vsaj en član izpitne komisije opravljen izpit s področja, za katerega je bila izpitna komisija imenovana.

Predsednik izpitne komisije pred začetkom opravljanja izpita ugotovi tudi istovetnost kandidata, pojasni način opravljanja izpita in pozove mentorja, da poda oceno naloge.

26. člen

Za vsakega kandidata se vodi zapisnik o poteku izpita. Zapisnik podpišeta predsednik in član izpitne komisije - mentor.

27. člen

Kandidat v splošnem delu opravljanja izpita najprej predstavi nalogo, kar traja do 10 minut. Sledijo vprašanja članov izpitne komisije, ki se tematsko nanašajo na nalogo in vprašanja iz Zakona o rudarstvu. Splošni del izpita skupaj s predstavitvijo naloge traja največ 30 minut.

28. člen

Vprašanja, postavljena kandidatu, morajo biti taka, da je mogoče iz odgovorov nanje oceniti kandidatovo poznavanje tematike, iz katere izhaja naloga.

29. člen

Izpitna komisija lahko oceni da odgovarjanje na vprašanja v splošnem delu ni bilo zadovoljivo. V tem primeru kandidata ne pripusti k strokovnemu delu izpita ter o tem obvesti pristojno službo.

Kandidat lahko splošni del izpita ponavlja. Nov rok opravljanja splošnega dela izpita določi pristojna služba, ki mora v roku 7 dni od prvega opravljanja izpita kandidatu poslati obvestilo o kraju in času ponovnega opravljanja splošnega dela izpita. Rok za ponavljanje splošnega dela izpita ne sme biti krajši od 30 dni.

Kandidat mora pred pristopom k ponovnemu opravljanju splošnega dela izpita predložiti dokazilo o plačani pristojbini za opravljanje popravnega izpita.

Če je kandidat tudi pri ponovnem opravljanju splošnega dela izpita ocenjen kot neuspešen, se šteje, da celotnega izpita ni opravil in se mora ponovno prijaviti na izpit.

Ponovna prijava na izpit se lahko vloži po preteku pol leta od dne, ko je bil kandidat pri opravljanju splošnega dela izpita ocenjen kot neuspešen.

30. člen

Po uspešno opravljenem splošnem delu izpita kandidat nadaljuje z opravljanjem strokovnega dela izpita. Strokovni del izpita se opravlja z odgovarjanjem na strokovna vprašanja s strani članov izpitne komisije. Strokovni del izpita traja največ 30 minut.

V primeru, da kandidat opravlja izpit iz 5. člena, lahko strokovni del izpita traja največ 45 minut.

31. člen

Uspešnost kandidata ocenjuje izpitna komisija takoj po opravljanju izpita in sicer z oceno "je opravil" ali "ni opravil". O oceni odloča izpitna komisija z večino glasov. Če so glasovi deljeni, odloča glas predsednika.

Izid izpita razglasi predsednik izpitne komisije ob navzočnosti članov izpitne komisije in kandidata takoj po sprejeti odločitvi iz prejšnjega odstavka.

O izidu izpita mora izpitna komisija obvestiti tudi pristojno službo.

32. člen

Če izpitna komisija oceni, da kandidat "ni opravil" izpita, lahko kandidat strokovni del izpita ponavlja. Nov rok opravljanja splošnega dela izpita določi pristojna služba, ki mora v roku 7 dni od prvega opravljanja izpita kandidatu poslati obvestilo o kraju in času ponovnega opravljanja strokovnega dela izpita. Rok za ponavljanje strokovnega dela izpita ne sme biti krajši od 30 dni.

Kandidat mora pred pristopom k ponovnemu opravljanju strokovnega dela izpita predložiti dokazilo o plačani pristojbini za opravljanje popravnega izpita.

Če je kandidat tudi pri ponovnem opravljanju strokovnega dela izpita ocenjen kot "ni opravil", se šteje, da celotnega izpita ni opravil in se mora ponovno prijaviti na izpit. Ponovna prijava na izpit se lahko vloži po preteku enega leta od dne, ko je bil kandidat ocenjen kot "ni opravil".

33. člen

Kandidat, ki se ne strinja z oceno izpitne komisije, lahko takoj po razglasitvi ocene poda ugovor. V tem primeru se naredi v zapisniku zaznamek, ki ga kandidat podpiše. V primeru ugovora kandidat ponovno opravlja izpit najkasneje v 15 dneh.

34. člen

Če kandidat brez opravičenega razloga določenega dne ne pristopi k opravljanju ali k ponovnem opravljanju izpita, ali če odstopi, se šteje, da izpita "ni opravil". V tem primeru se postopek k ponovni prijavi na izpit v celoti ponovi. Ponovna prijava na izpit se lahko vloži po preteku enega leta od dne, ko je bil kandidat ocenjen kot "ni opravil".

V primerih iz prejšnjega odstavka mora kandidat takoj oziroma najkasneje v 7 dneh od predvidenega dneva opravljanja izpita oziroma odstopa izpitni komisiji predložiti dokazila o opravičenosti izostanka oziroma odstopa. Če izpitna komisija oceni, da so razlogi opravičeni, določi kandidatu nov rok za opravljanje izpita.

Sklep izpitne komisije iz tega člena se vpiše v zapisnik o izpitu.

35. člen

Kandidatu, ki je izpit opravil, se izda potrdilo o opravljeni vrsti izpita.

Potrdilo o opravljenem izpitu podpišeta predsednik izpitne komisije in minister, pristojen za rudarstvo.

Potrdilo o opravljenem izpitu se izda v dveh izvodih, od katerih prejme en izvod kandidat, drugi izvod pa se hrani v spisu o opravljanju izpita.

Potrdilo se vroči kandidatu najkasneje v 8 dneh od dneva, ko je opravil izpit.

**VIII. EVIDENCE O IZPITIH**

36. člen

Za vsakega kandidata se vodi spis o opravljanju strokovnega izpita, ki vsebuje prijavo k izpitu s prilogami, obvestilo o dnevu izpita, zapisnik o poteku izpita in potrdilo o opravljenem izpitu.

Spise o opravljanju izpitov arhivira pristojna služba.

37. člen

Za vse kandidate, ki so opravljali izpit, vzpostavi, vodi in vzdržuje evidenco o izpitih pristojna služba. Evidenca se vodi v obliki knjige izpitov, ki vsebuje: zaporedno številko, priimek in ime kandidata, izobrazbo, datum in kraj rojstva, številko izpitnega spisa, datum opravljanja izpita, vrsto izpita in datum vpisa v knjigo.

Evidenca iz prejšnjega odstavka predstavlja osnovo za vodenje in vzdrževanje imenika pooblaščenih oseb v rudarstvu, ki je predpisan v 112. členu ZRud.

**IX. PREHODNE IN KONČNE DOLOČBE**

38. člen

Izpiti, začeti pred uveljavitvijo tega pravilnika, se končajo po določbah pravilnika »Pravilnik o strokovni izobrazbi in usposobljenosti tehničnih vodij, vodij tehničnih služb in nadzorno-tehničnega osebja pri raziskovanju ali izkoriščanju rudnin ter o strokovnih izpitih in ustrezni praksi samostojnih projektantov rudarskih projektov« (Uradni list SRS, št. 14/76).

Šteje se, da je izpit začet, če je bilo kandidatu poslano obvestilo o datumu izpita v skladu z 18. členom pravilnika »Pravilnik o strokovni izobrazbi in usposobljenosti tehničnih vodij, vodij tehničnih služb in nadzorno-tehničnega osebja pri raziskovanju ali izkoriščanju rudnin ter o strokovnih izpitih in ustrezni praksi samostojnih projektantov rudarskih projektov« (Uradni list SRS, št. 14/76).

39. člen

Potrdila o opravljenem izpitu, ki so bila pred uveljavitvijo tega pravilnika izdana na podlagi tretjega odstavka 20. člena pravilnika »Pravilnik o strokovni izobrazbi in usposobljenosti tehničnih vodij, vodij tehničnih služb in nadzorno-tehničnega osebja pri raziskovanju ali izkoriščanju rudnin ter o strokovnih izpitih in ustrezni praksi samostojnih projektantov rudarskih projektov« (Uradni list SRS, št. 14/76), se štejejo za potrdila o opravljenem izpitu po tem pravilniku.

40. člen

Do imenovanja izpitnih komisij po tem pravilniku, člani izpitnih komisij, imenovani v skladu z dosedanjimi predpisi, nadaljujejo z delom in nalogami kot člani izpitnih komisij po določbah tega pravilnika.

41. člen

Z dnem uveljavitve tega pravilnika se preneha uporabljati pravilnik »Pravilnik o strokovni izobrazbi in usposobljenosti tehničnih vodij, vodij tehničnih služb in nadzorno-tehničnega osebja pri raziskovanju ali izkoriščanju rudnin ter o strokovnih izpitih in ustrezni praksi samostojnih projektantov rudarskih projektov« (Uradni list SRS, št. 14/76).

42. člen

Ta pravilnik začne veljati naslednji dan po objavi v Uradnem listu Republike Slovenije.

**kandidat** OBRAZEC 1

ulica, hišna št.

poštna št., kraj

**[MINISTRSTVO PRISTOJNO ZA RUDARSTVO]**

**Komisija za strokovne izpite v rudarstvu**

ulica, hišna št.

poštna št., kraj

ZADEVA: Prijava na strokovni izpit

[**ime priimek, naziv**], kandidat za opravljanje strokovnega izpita, pošiljam prijavo za opravljanje strokovnega izpita.

V smislu določil pravilnika »Pravilnik o vrsti, pogojih in načinu opravljanja strokovnih izpitov v rudarstvu« (Uradni list SRS …..) se prijavljam k opravljanju strokovnega izpita za ........................... (v tem odstavku se navede, za kateri strokovni izpit se kandidat prijavlja skladno s 3. , 4. ali 5. členom).

Prilagam naslednjo dokumentacijo:

* potrdilo o ustreznih praksi (OBRAZEC 2),
* predlog za nalogo za strokovni izpit (OBRAZEC 3),
* kopijo diplome/zaključnega spričevala.

Srečno!

|  |  |  |
| --- | --- | --- |
| kraj, datum |  | [ime in priimek kandidata]  [podpis kandidata] |

**kandidat** OBRAZEC 2

ulica, hišna št.

poštna št., kraj

**[MINISTRSTVO PRISTOJNO ZA RUDARSTVO]**

**Komisija za strokovne izpite v rudarstvu**

ulica, hišna št.

poštna št., kraj

ZADEVA: Potrdilo o ustrezni praksi

[ime priimek, naziv], kandidat za opravljanje strokovnega izpita po ZRud, je v času od .... do …. opravljal v podjetju [naziv podjetja] naslednje delovne naloge in sodeloval v sledečih službah:

* delovne naloge,
* sodelovanje s službami,
* sodelovanje pri izdelavi rudarske tehnične dokumentacije,
* .............................

Srečno!

|  |  |  |
| --- | --- | --- |
| kraj, datum |  | [naziv podjetja]  [ime in priimek odgovorne osebe]  [podpis odgovorne osebe] |

**kandidat** OBRAZEC 3

ulica, hišna št.

poštna št., kraj

**[MINISTRSTVO PRISTOJNO ZA RUDARSTVO]**

**Komisija za strokovne izpite v rudarstvu**

ulica, hišna št.

poštna št., kraj

ZADEVA: Predlog za nalogo za strokovni izpit

Naslov naloge za strokovni izpit se glasi:

[naslov naloge]

Krajši opis naloge:

[izpolni kandidat]

|  |
| --- |
|  |
|  |
|  |
|  |
|  |
|  |
|  |
|  |
|  |
|  |
|  |
|  |

Srečno!

|  |  |  |
| --- | --- | --- |
| kraj, datum |  | [ime in priimek kandidata]  [podpis kandidata] |